
MWæÆd Udarbejdelsen af dette Register har jeg med 
Hensyn til den alfabetiske Orden saavidt muligt holdt 
mig til de samme Regler, som ere anvendte af D'Hrr. 
Fabricius og Vahl i de af dem udgivne Bogfortegnelser. 
Ifølge Arbejdets Natur har jeg maattet foretage en bety- 
delig Mængde Forkortelser, men dels er dette kun sket 
ved almindelige og hyppig forekommende Ord, og dels 
har jeg gjort mig Umage for at lade dem ske paa en 
saadan Maade, at enhver med Lethed vil kunne forstaa 
dem. Som Eksempel anfører jeg: Afb. = Afbildning, 
Bestml. = Bestemmelse, Forhdl. = Forhandling, Tskr. = 
Tidsskrift, Vejldn. = Vejledning, o. s. v. ; 

Tallet efter Forlæggerens Navn anviser Siden i den- 
nes Katalog, hvor det anførte Værk kan findes, og er der 
efter Bogtitlen anført ,,f1.”, da findes der paa samme For- 
lag flere Bøger af samme Forfatter; skulde jeg have an- 
givet alle Titlerne, vilde Registeret være blevet altfor 
omfangsrigt. Portræterne findes særskilt -ordnede bag i 
Registeret, hvorimod Kort og andre thes rese Arbej- 
der ere indordnede mellem Bøgerne. 

Det er mit Haab, at dette Arbejde vil blive ti ikke 
ringe Nytte for enhver Sortimentsboghandler, og jeg be- 
klager kun, at det fremkommer saa sent; men dels maatte 
jeg i længere Tid vente paa flere Forlagskataloger, og 
dels har Trykningen paa Grund af Forhold, som ingen 
kunde forudse, og ingen være Herre over, krævet langt 
mere Tid end beregnet. Der er dog, saa vidt jeg mindes, 
kun udkommet to Forlagskataloger, efter at jeg afsluttede 
Registeret (Maj 1876). 

